Moja borba

Tišina me razdire, a glas mi se guši.

Ne mogu podnijeti to što nosim na duši.

Ruke mi se tresu, krv gori,

srce mi se s glavom bori.

Htjela bih nešto reći, pobuniti se protiv svih...

No, moj je glas nevažan, moj je glas pretih.

Snovi mi se ruše, a cilj mi bježi s vida...

Tko mi snove uzima, tko mi snove kida?!

Boriti se nemam snage, iscrpile me rane teške...

Vjerovati? Nikad više!

Ne želim ponavljati iste greške.

Kako početi ispočetka?

Kako se ustati s dna?

Više nemam nekog da me gura,

a ne znam mogu li dalje sama...

Iako mi oslonac nije iza leđa,

vatra i želja i dalje su u meni.

Sada ću morati riskirati!

Sad kreće moja borba!

Marta Pisk